УТВЪРДИЛ:

Борислава Хаджийска, директор

**ПЕРИОДИЧЕН ИНСТРУКТАЖ**

**ПО БЕЗОПАСНОСТ, ХИГИЕНА НА ТРУДА И ПРОТИВОПОЖАРНА ОХРАНА С УЧЕНИЦИТЕ**

На основание чл.77 от Наредба № 6 от 15.08.1996г. и Наредба № 3 за пожарната безопасност на обектите. Правилника за приложение на Закона за ППО, Наредба № 3 за провеждане на инструктажите и Правилника за осигуряване на БУВОТ в училището всеки ученик е длъжен:

1. Да познава и стриктно да спазва задълженията си определени в Правилника на училището, Правилника за вътрешния ред и настоящия инструктаж.

2. Строго да спазва заповедите на директора при бедствени ситуации, указанията на учители и възпитатели за безопасно движение по пътищата и противопожарна охрана и инструктажите направени от учителите по предмети.

3. Забранява се влизането на ученици без учители и възпитатели в физкултурен салон, кабинет по сервиране и барманство и учебните кухни.

4. Забранява се достъп на ученици до парните помещения и шахтите.

5. Забранява се внасянето в училище и другите помещения на ненужни за обучението предмети, както и изнасянето от кабинети на материали и инструменти.

6 Абсолютно се забранява на всички ученици надвесването от прозорците в училище, качването по шкафове, бюра, черни/бели дъски, маси, столове, и радиатори.

7. Всички ученици да поддържат висока хигиена в кабинети, класни стаи, физкултурен салон и ученически кухни.

8. Забранява се изхвърлянето на предмети през прозорците и в санитарните възли.

9. Движението на учениците да се извършва по тротоарите, пресичането на уличното платно да става на пешеходната пътека. Забранява се игра на уличното платно и идването на училище с велосипеди.

10. Всеки ученик е длъжен стриктно да спазва инструктажа на учителите и възпитателите направен преди и по време на походи, екскурзии, излети и други.

11. Всеки ученик е длъжен да спазва строго установените противопожарни правила в класните стаи, физкултурния салон и района на училището.

12. Всеки ученик е длъжен да познава плана за евакуация при бедствени ситуации и да спазва стриктно указанията на учителите и възпитателите в такива случаи.

13. Забранява се повреждането или унищожаването на указанията, наредбите, предупредителните знаци и други пособия и уреди за гасене на пожари. При забелязване на пожар незабавно да се съобщи на учител, възпитател или на помощния персонал.

14. Забранява се игра с огън или други лесно запалими материали в училищната сграда и района на училището.

15. Абсолютно се забранява на учениците да повреждат, поправят и работят върху електрическата мрежа в училищната сграда - ключове, контакти, електрически табла, осветителни табла и други. При забелязване на нередности да се съобщи на дежурния учител, класен ръководител, възпитател за вземане на мерки за отстраняването им.

16. Абсолютно се забранява на учениците да драскат и чупят (повреждат) новото оборудване в стаите и кабинетите.

17. Забранява се подражаването на игри, гледани по телевизията, които могат да бъдат опасни за живота и здравето на учениците.

18. Стриктно да изпълняват указанията на учителите и възпитателите при ВСЕКИ конкретен случай.

19. Поради въведения пропускателен режим се забранява влизането на външни лица, изключение правят представилите лична карта и записали се в Книгата за посетители.